নানা পটেকরের বিরুদ্ধে তনুশ্রী দত্তের যৌন হেনস্থার অভিযোগে সরগরম বি-টাউন। প্রায় দুই দলে ভাগ হয়েছে টিনসেল টাউন। বলিউডের বড় অংশ তনুশ্রীর পাশে দাঁড়ালেও, বহু তারকা কোনও মন্তব্য করেননি। এবার পুরো ঘটনাকেই ব্যঙ্গ করলেন শক্তি কপূর। 

এই বিষয়ে অন্যান্য খবর

তনুশ্রীকে বড় হুমকি! নানা-র বিরুদ্ধে অভিযোগ এনে আরও চাপে অভিনেত্রী


তনুশ্রী দত্ত ও নানা পটেকরের প্রসঙ্গে জিজ্ঞাসা করলে শক্তি কপূর এক সর্বভারতীয় সংবাদমাধ্যমের কাছে জানান, ‘‘আমি এই ব্যাপারে কিছু জানি না। এটা ১০ বছরের আগের ঘটনা। আমি তখন শিশু ছিলাম।’’ 
শক্তি কপূরের এই তির্যক মন্তব্যে নতুন করে বিতর্ক তৈরি হয়েছে। যদিও তনুশ্রী জানিয়েছেন, এই লড়াই তাঁর একার নয়। ২০০৮-এও যখন ঘটনাটি ঘটে, তখনও তিনি অভিযোগ জানিয়েছিলেন।
তনুশ্রীর কথায়, তিনি শুধুমাত্র অভিযোগ করার উদ্দেশ্যে ১০ বছর পরে এই কথা তোলেননি। বরং এক সাংবাদিক তাঁকে ‘মি-টু’ আন্দোলন সম্পর্কে জিজ্ঞাসা করলে এই কথা আবার মাথা চাড়া দিয়ে ওঠে। তাই তনুশ্রী বলেছেন, এই লড়াইয়ে গোটা ইন্ডাস্ট্রিই সামিল। ইন্ডাস্ট্রিতে দিনের পরে দিন এমন হচ্ছে। আর এই ধরনের ঘটনার বিরুদ্ধে অনেকে মুখ খোলেন না কাজ হারানোর ভয়ে।
 
প্রসঙ্গত, হৃত্বিক রোশনের বিরুদ্ধেও এই মর্মে আগে অভিযোগ জানিয়েছিলেন কঙ্গনা রানাউত।